Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 59/13/8803	Košice II, 23.8.2013
EEČ : 2-64-270-2013

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
a
poškodeným:
1.	XXXXX
Obsahom zmieru je:
 obvinený

1/ - dňa 29.04.2013 pri mediácii na Okresnom súde XXXXX XXXXX vyhlásil, že spáchal skutok, ktorý je predmetom trestného stíhania tak, ako je uvedený v uznesení o vznesení obvinenia vydaného policajným orgánom Okresného riaditeľstva  PZ, Obvodného  oddelenia   XXXXX sp. zn. XXXXX  zo  dňa 22.01.2013, 

2/ - dňa 29.04.2013 za prítomnosti mediačného úradníka na Okresnom súde XXXXX XXXXX sa poškodenému za svoje konanie ospravedlnil a ubezpečil ho, že sa voči jeho osobe obdobného konania v budúcnosti nedopustí, čo poškodený prijal a považoval za postačujúce

3/ -   dňa 29.04.2013    zložil    na    účet    Okresnej    prokuratúry    XXXXX   XXXXX    č. účtu: XXXXX finančnú čiastku vo výške 100,-€, určenú vo výške 50,-€ štátu na peňažnú pomoc  obetiam  trestnej  činnosti a vo výške 50,-€  v  prospech XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: masér
realizované policajtom Obv.odd. PZ XXXXX XXXXX pod spisovou značkou ČVS:XXXXX
V trestnej veci vedenej proti obv. XXXXX, nar. XXXXX pre prečin nebezpečného vyhrážania podľa § 360 ods. 1 ods. 2 písm. b/ Trestného zákona na tom skutkovom základe, že

- dňa 12.01.2013 o 02.56 hod  v Košiciach, ul. Bernolákova č. 5 sa zaslaním SMS správy vyhrážal svojmu bratovi XXXXX, ktorý sa  v tom čase nachádzal vo svojom byte z mobilného telefónu s účastníckym telefónnym číslom XXXXX s textom „Teba Lubko zabijem pre istotu aby si tam bol na veky cakaj ma ti prasive stena idem si po teba osud ta nemynie“ a vzhľadom  k tomu, že v minulosti bol odsúdený za takýto čin, liečený na psychiatrii z drogovej závislosti a čím ďalej je pod vplyvom drog agresívnejší, vzbudil u neho dôvodnú obavu, že svoje vyhrážky naozaj uskutoční

Odôvodnenie: 
	Uznesením policajného orgánu Okresného riaditeľstva PZ, Obvodného oddelenia    XXXXX XXXXX sp.  zn. XXXXX   zo    dňa  22.01.2013 bolo vznesené obvinenie XXXXX pre vyššie uvedený prečin na tom skutkovom základe, ako je to uvedené vo výrokovej časti tohto znesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinený   XXXXX a poškodený XXXXX  uzavreli  dňa 29.04.2013 za prítomnosti probačného a mediačného úradníka na Okresnom súde XXXXX II dohodu o zmieri, v rámci ktorej poškodený žiadal od svojho brata, obvineného XXXXX, aby sa mu za svoje konanie ospravedlnil a ubezpečil ho, že voči jeho osobe sa podobného skutku už nedopustí.

Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie oľutoval, poškodenému sa ospravedlnil a prisľúbil mu, že takéto konanie sa už nebude v budúcnosti opakovať. 

Poškodený ako brat obvineného jeho vyhlásenie a ospravedlnenie prijal a považoval ho za dostačujúce, aj pre úpravu rodinných pomerov.

Dňa 29.04.2013 obvinený XXXXX zložil na účet Okresnej prokuratúry XXXXX XXXXX č. XXXXX peňažnú sumu vo výške 100,-€, určenú vo výške 50,-€ štátu na peňažnú pomoc poškodeným trestnými činmi a vo výške 50,-€ na všeobecne prospešné účely v prospech XXXXX

Táto suma je primeraná závažnosti spáchaného trestného činu.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na bezúhonnú osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci, pričom využitie odklonu v trestnom konaní bude mať pozitívny motivačný stimul pre vyvarovanie sa podobného konania a excesov v budúcnosti, najmä s prihliadnutím na prioritu úpravy rodinnoprávnych pomerov, v danom prípade súrodencov.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jaroslav Krak
prokurátor